Diari Oficial de la Generalitat Valenciana


Sumari del DOGV 6910, del 26-11-2012 (2012/10826)

DECRET 174/2012, de 23 de novembre, del Consell, pel qual s'inclou en el Catàleg de Forests de Domini Públic i d'Utilitat Pública de la Província de València la finca denominada Las Chofleras, com a ampliació de la forest número V-155, denominada La Matea, situada al terme municipal d'Enguera i propietat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6910

Data del DOGV
:   26-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10771


Data del document
:   23-11-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 174/2012, de 23 de novembre, del Consell, pel qual s'inclou en el Catàleg de Forests de Domini Públic i d'Utilitat Pública de la Província de València la finca denominada Las Chofleras, com a ampliació de la forest número V-155, denominada La Matea, situada al terme municipal d'Enguera i propietat de la Generalitat. [2012/10369]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública i els seus efectes jurídics, la Conselleria d'Infraestructures, Territori i Medi Ambient ha instruït el corresponent expedient d'inclusió en el Catàleg de Forests de Domini Públic i d'Utilitat Pública de la Província de València la finca denominada Las Chofleras, com a ampliació de la forest número V-155, denominada La Matea, situada al terme municipal d'Enguera i propietat de la Generalitat. En este ha quedat acreditada la seua importància en relació amb la transcendència hidrologicoforestal que té, així com les seues funcions ecològiques i socials, per la qual cosa cal dictar el corresponent decret.  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 23 de novembre de 2012,  
  
DECRETE  
  
Article 1. Catalogació  
S'inclou en el Catàleg de Forests de Domini Públic i d'Utilitat Pública de la Província de València la finca denominada Las Chofleras, com a ampliació de la forest número V-155, denominada La Matea, situada al terme municipal d'Enguera i propietat de la Generalitat. La superfície total de la finca Las Chofleras que s'ha d'incloure en la forest denominada La Matea és de 59,7690 hectàrees.  
Les noves parcel·les que passaran a formar part de la forest són les següents:  
  
Polígon Parcel·la Superfície ha  
  
35 9.003 0,37  
36 8 52,43  
36 18 6,04  
  
Article 2. Inscripció en el catàleg  
La inscripció en el Catàleg de Forests de Domini Públic i d'Utilitat Pública de la Província de València de la forest La Matea, després de la inclusió de la finca Las Chofleras, queda de la manera següent:  
1. Denominació: La Matea.  
2. Número del Catàleg d'Utilitat Pública: V-155.  
3. Superfície pública: 1.895,469 hectàrees.  
4. Superfície total: 1.895,469 hectàrees.  
5. Enclavaments: no n'hi ha.  
6. Pertinença: Generalitat.  
7. Delimitació: no.  
8. Amollonament: no.  
9. Termes municipals: Ayora i Enguera.  
10. Partits judicials: Requena i Xàtiva.  
11. Servituds: de pas per camins i sendes.  
12. Càrregues: no consten.  
13. Inscripció registral: Enguera i Ayora el 11/03/1947 i l'1/12/1947, toms 102 i 265, llibres 24 i 111, folis 10 i 152, finques 3237 i 7896, inscripció 1a, finca denominada Las Chofleras, Requena, tom 975, llibre 153 d'Ayora, foli 71, finca 8629, inscripció 3a.  
14. Característiques: transcendència hidrologicoforestal i funcions ecològiques i socials.  
  
DISPOSICIÓ FINAL  
  
Única. Efectes  
El present decret produirà efectes des de l'endemà de ser publicat en el Diari Oficial de la Comunitat Valenciana.  
Contra el present decret, les persones interessades podran interposar recurs contenciós administratiu en el termini de dos mesos comptats a partir de l'endemà de ser publicat en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la Jurisdicció Contenciosa Administrativa.  
Tot això, sense perjuí de la interposició del recurs potestatiu de reposició davant del Consell, en el termini d'un mes des de l'endemà de ser publicat en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.   
  
  
Valencia, 23 de novembre de 2012  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS